Radon

Radon
Radon (Rn) er et radioaktivt grunnstoff som gir de største stråledosene i Norge. De stoffene som blir dannet er også radioaktive.

Radon i boliger
Radon er en naturlig forekommende gass som siver gjennom berggrunnen. Deretter kan vi puste den inn. Lunger er derfor mest utsatt for stråling fra radonkonsentrasjon. Hvis man bor i en bolig med mye radon, bør du tette gulv og grunnmur mot lekkasjer fra berggrunnen og sørge for god ventilasjon. Radon i inneluft øker risikoen for lungekreft. Det er derimot enkelt å måle radon, dersom radonnivåene skulle vise seg å være for høye, finnes det effektive radonreduserende tiltak. Bakgrunnsstråling er ulike strålinger fra verdensrommet som vi på jorden blir konstant utsatt for. Radongass kan sive inn i hus nedenfra, og for å unngå dette kan man da støpe en en grunnmur med en tett såle ned mot bakken.

Hvordan dannes radon?
Naturlige radioaktive stoffer som uran, finnes i varierende konsentrasjoner i berggrunn og jordsmonn. når uran henfaller, dannes nye radioaktive stoffer, deriblant radium og radon. Radon er en edelgass og har liten evne til å binde seg til faste stoffer. Det fører til at radon lett unnslipper materialer og frigjøres til luft.

Hvorfor er radon farlig?
Når radon er til stede i luft, dannes det kontinuerlig flere kortlivede radionuklider som kalles radondøtre. De aller viktigste "radondøtrene" er bly, polonium og vismut. Både radon og radondøtrene avgir alfastråling og kan gi skader på levende celler slik at noen utvikler seg til kreftceller. Alfastråling stoppes lett i luft og trenger bl.a. ikke gjennom hudoverflaten, men ved innånding vil det kunne gi en økt risiko for utvikling av lungekreft. Stråledoser til andre organer enn ved opptak via lungene er svært små og kan neglisjeres.